**5.**pielikums

iepirkuma "*Elektriķa pakalpojuma nodrošināšana*

*Daugavpils pilsētas Izglītības pārvaldei un tās padotības iestādēm*"

Nr.DPIP2023/47N

**LĪGUMA Nr…….** (projekts)

*Elektriķa pakalpojuma nodrošināšana Daugavpils pilsētas Izglītības pārvaldei un tās padotības iestādēm*

Daugavpils

Līguma datums laika zīmogā

**Daugavpils pilsētas Izglītības pārvalde**, reģistrācijas Nr. 90009737220, kuras vārdā un interesēs saskaņā ar nolikumu rīkojas \_\_\_\_\_\_\_, no vienas puses, (turpmāk – PASŪTĪTĀJS) no vienas puses, un

\_\_\_\_\_\_\_\_\_\_, reģ. Nr. \_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_ personā, kurš darbojas uz \_\_\_\_\_\_\_\_\_\_\_ pamata, turpmāk saukts „IZPILDĪTĀJS” no otras puses, kopā tekstā saukti PUSES,

pamatojoties uz Publisko iepirkumu likumā nereglamentētā iepirkuma **„***Elektriķa pakalpojuma nodrošināšana Daugavpils pilsētas Izglītības pārvaldei un tās padotības iestādēm***”,** (identifikācijas Nr. DPIP2023/47N) rezultātiem, noslēdz šādu līgumu, turpmāk Līgums:

1. **LĪGUMA PRIEKŠMETS**
   1. PASŪTĪTĀJS uzdod un IZPILDĪTĀJS apņemas nodrošināt *elektriķa pakalpojumus Daugavpils pilsētas Izglītības pārvaldei un tās padotības iestādēm (pielikums Nr.1)* (turpmāk tekstā – PAKALPOJUMS), saskaņā ar iepirkuma tehnisko specifikāciju (pielikums Nr.2), IZPILDĪTĀJA iesniegto Finanšu piedāvājumu (pielikums Nr.3), Līguma noteikumiem un normatīvo aktu prasībām.
   2. PAKALPOJUMS sevī ietver visus tehniskajā specifikācijā paredzētos darbus, PAKALPOJUMA vadību un organizēšanu un citas darbības, kuras izriet no Līguma.
   3. IZPILDTĀJS PAKALPOJUMU veic saviem spēkiem, izmantojot tā rīcībā esošo aprīkojumu un tehniku par Līguma Pielikumā Nr.3 norādītajām cenām.
   4. Visi darbi veicami labākajā kvalitātē saskaņā ar Līguma noteikumiem.
2. **LĪGUMA SUMMA UN APMAKSAS NOTEIKUMI**
   1. Līguma cena bez pievienotās vērtības nodokļa (turpmāk – PVN) ir līdz \_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_). Līguma darbības laikā Līguma cenu nedrīkst pārsniegt.
   2. PASŪTĪTĀJAM nav pienākums izlietot visu Līguma 2.1. punktā norādīto cenu bez PVN.
   3. Šī Līguma ietvaros veicamo PAKALPOJUMU izmaksas tiek noteiktas saskaņā ar Līguma pielikumu Nr. 3, kas ir neatņemama Līguma sastāvdaļa.
   4. Rezerves daļas/materiālus IZPILDĪTĀJS iegādājas pie PASŪTĪTĀJA norādītajiem piegādātājiem, saskaņā ar noslēgtajiem līgumiem. Rezerves daļu/materiālu izmaksas netiek iekļautas PAKALPOJUMA izmaksās, tās sedz PASŪTĪTĀJS, kuru iegādi IZPILDĪTĀJAM iepriekš jāsaskaņo ar PASŪTĪTĀJU.
   5. PASŪTĪTĀJS veic apmaksu par kvalitatīvu, Līguma noteikumiem un spēkā esošajiem normatīvajiem aktiem atbilstoši sniegtu PAKALPOJUMU 30 (trīsdesmit) dienu laikā pēc rēķina saņemšanas, kas tiek izrakstīts pamatojoties uz abpusēji parakstītu PAKALPOJUMA nodošanas-pieņemšanas akta (turpmāk – Akts), saņemšanas dienas.
   6. Ja IZPILDĪTĀJS veic PAKALPOJUMU, kas nav ietverti Līguma Pielikumā Nr.2 un/vai nav rakstveidā saskaņoti ar PASŪTĪTĀJU, vai, ja paredzēto PAKALPOJUMU izpildes gaitā IZPILDĪTĀJS ir patvarīgi atkāpies no Līguma noteikumiem, tad IZPILDĪTĀJS atlīdzību par papildu izpildīto PAKALPOJUMU, kura izpildi Līgums neparedz, nesaņem;
   7. Ja PAKALPOJUMS veikts nekvalitatīvi vai neatbilst Līguma nosacījumiem, par ko ir sastādīts akts par konstatētajām neatbilstībām, apmaksas termiņš tiek pagarināts attiecīgi par tādu laika periodu, kādā tiek novērsti aktā norādītie trūkumi.
   8. Par apmaksas dienu tiek uzskatīta diena, kad PASŪTĪTĀJS veicis apmaksu IZPILDĪTĀJA norādītajā bankas kontā.
3. **PUŠU SAISTĪBAS**
   1. IZPILDĪTĀJA saistības:
      1. PAKALPOJUMS tiek izpildīts atbilstoši Latvijas energostandarta normu prasībām (LEK O25 UN LEK 002 1.4.p. un 1.8.p.);
      2. IZPILDĪTĀJS elektroinstalācijas izolācijas pretestības mērījumu pakalpojumu sniedz kvalitatīvi un atbilstoši Ministru kabineta noteikumu Nr. 238 “Ugunsdrošības noteikumi” 6.pielikumam, ar visiem aktā minētajiem pievienojamajiem dokumentiem (pakalpojuma veikšanas tiesības apliecinošu dokumentu, mēraparāta kalibrēšanas sertifikāta kopiju, elektroinstalācijas pieslēgumu shēmu);
      3. IZPILDĪTĀJS apņemas veikt PAKALPOJUMU pienācīgā kvalitātē un saskaņā ar šī Līguma noteikumiem;
      4. IZPILDĪTĀJS avārijas situācijas gadījumā, kā rezultātā kādā no pašvaldības iestādēm ir pārtraukts darbs, pamatojoties uz PASŪTĪTĀJA pieteikumu, nodrošina tehniskā personāla ierašanos izsaukuma vietā un bojājuma novēršanas uzsākšanu ne vēlāk kā 1 (vienas) stundas laikā pēc pieteikuma saņemšanas;
      5. PAKALPOJUMA veikšanā izmanto vienīgi atbilstošas kvalifikācijas darbaspēku;
      6. IZPILDĪTĀJS garantē iekārtu un elektrotehnisko materiālu montāžu atbilstoši normatīvajos aktos noteiktajām un tehniskajām prasībām.
      7. Par PAKALPOJUMA neizpildi noteiktajos termiņos IZPILDĪTĀJS savlaicīgi informē PASŪTĪTĀJU. Ja neizpildei ir objektīvi iemesli, abas puses noslēdz papildu vienošanos par turpmāko PAKALPOJUMU sniegšanas kārtību.
      8. gadījumā, ja Līguma 3.2. punkta neizpildes dēļ IZPILDĪTĀJAM nav iespējams veikt PAKALPOJUMU vai to izpilde ir apgrūtināta, IZPILDĪTĀJAM nekavējoties par šiem apstākļiem jāinformē PASŪTĪTĀJS, vienojoties par PAKALPOJUMA veikšanai nepieciešamo apstākļu radīšanu.
   2. PASŪTĪTĀJA saistības:
      1. samaksāt IZPILDĪTĀJAM par saņemtajiem PAKALPOJUMIEM saskaņā ar šī Līguma noteikumiem;
      2. nodrošināt IZPILDĪTĀJU ar visu nepieciešamo dokumentāciju un citu informāciju PAKALPOJUMA izpildes vajadzībām;
      3. nodrošināt netraucētu piekļūšanu objektam PAKALPOJUMA veikšanai un objekta atbrīvošanu no traucējošiem priekšmetiem;
      4. nodrošināt PAKALPOJUMA veikšanai nepieciešamo iekārtu elektropieslēgumu.
4. **IZMAIŅAS LĪGUMA SATURĀ**
   1. PASŪTĪTĀJS bez tehniskajā specifikācijā (Pielikums Nr.2) minētajiem PAKALPOJUMIEM var uzdot IZPILDĪTĀJAM veikt papildus elektriķa pakalpojumus, kuriem nav iespējams noteikt nepieciešamību uz iepirkuma rīkošanas brīdi.
5. **PASŪTĪJUMU IZDARĪŠANAS KĀRTĪBA**
   1. Par veicamajiem darbiem PASŪTĪTĀJS IZPILDĪTĀJU informē pa telefona Nr. \_\_\_\_\_\_\_\_\_\_\_\_, nepieciešamo dokumentāciju PAKALPOJUMA veikšanai (darba uzdevumu) nosūtot uz e-pastu \_\_\_\_\_\_\_\_\_\_\_\_\_ .
   2. IZPILDĪTĀJS izpilda PAKALPOJUMUS saskaņā ar izcenojumiem, kas uzrādīti Līguma Pielikumā Nr.3.
   3. IZPILDĪTĀJS izpilda uzdotos PAKALPOJUMUS saskaņā ar darba uzdevumā norādīto termiņu. Pasūtītāja uzdotais PAKALPOJUMS jāveic ne ilgāk kā 1 (vienas) darba dienas laikā no pasūtījuma saņemšanas.
6. **PUŠU ATBILDĪBA UN LĪGUMSODS**
   1. Puses atbild viena otrai par zaudējumiem, kas nodarīti to vainojamas rīcības rezultātā.
   2. IZPILDĪTĀJS novērš PAKALPOJUMA pieņemšanas nodošanas gaitā konstatētos trūkumus par saviem līdzekļiem.
   3. PASŪTĪTĀJAM ir tiesības ieskaita kārtībā samazināt maksājamo naudas summu par pieņemto PAKALPOJUMU tādā apmērā, kāda ir Līguma noteiktajā kārtībā aprēķinātā līgumsoda summa IZPILDĪTĀJAM.
   4. Līgumsoda samaksa neatbrīvo PUSES no saistību izpildes.
   5. IZPILDĪTĀJS maksā PASŪTĪTĀJAM līgumsodu 0,5% (nulle komats piecu procentu) apmērā no Līgumā noteiktā termiņā neizpildītās pasūtījuma summas par katru nokavēto dienu, bet ne vairāk kā 10% no neizpildītās pasūtījuma summas.
   6. PASŪTĪTĀJS maksā IZPILDĪTĀJAM līgumsodu 0,5% (nulle komats piecu procentu) apmērā no Līgumā noteiktā termiņā nesamaksātās summas, bet ne vairāk kā 10% no termiņā nesamaksātās summas.
7. **NEPĀRVARAMĀ VARA**
   1. PUSES tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar PUŠU tiesības un ietekmē uzņemtās saistības, pieņemšana un stāšanās spēkā.
   2. PUSEI, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai PUSEI. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un pēc pieprasījuma šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
8. **LĪGUMA TERMIŅŠ UN LĪGUMA PIRMSTERMIŅA IZBEIGŠANA**
   1. Šis Līgums stājas spēkā tā abpusējas parakstīšanas dienā un ir attiecināms uz laika periodu līdz PUŠU saistību pilnīgai izpildei. Līguma termiņš ir līdz īsākajam no šādiem termiņiem:
      1. 12 (divpadsmit) mēneši no Līguma spēkā stāšanās dienas;
      2. iepirkuma sliekšņa, 9 999,00 EUR bez PVN, izlietojums.
   2. PUSĒM vienojoties, Līgums var tikt pagarināts līdz iepirkuma sliekšņa, t.i., 10 998,90 EUR bez PVN pilnīgam izlietojumam.
   3. Līgums var tikt izbeigts pirms termiņa:
      1. PUSĒM rakstiski vienojoties;
      2. pēc vienas PUSES iniciatīvas, iepriekš par to rakstiski brīdinot otru PUSI ne vēlāk kā 30 (trīsdesmit) dienas iepriekš.
   4. PASŪTĪTĀJAM ir tiesības nekavējoties izbeigt Līgumu, ja:
      1. notikusi IZPILDĪTĀJA labprātīga vai piespiedu reorganizācija;
      2. IZPILDĪTĀJAM nav pieejams speciālists ar spēkā esošu sertifikātu, kas apliecina klasifikāciju elektriķa jomā un dokuments, kas apstiprina Elektrodrošības grupu-C (augstsprieguma);
      3. pret IZPILDĪTĀJU uzsākta maksātnespējas procedūra;
      4. Starptautisko un Latvijas Republikas nacionālo sankciju likumā paredzētajos gadījumos, ja Līgumu nav iespējams izpildīt tādēļ, ka Līguma izpildes laikā IZPILDĪTĀJAM ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas savienības un Ziemeļatlantijas līguma organizācijas dalībvalstu noteiktās sankcijas.
   5. PASŪTĪTĀJS ir tiesīgs vienpusēji atkāpties no Līguma, brīdinot par to IZPILDĪTĀJU 5 (piecas) dienas iepriekš, ja IZPILDĪTĀJS neievēro Līguma nosacījumus vai PASŪTĪTĀJA norādījumus.
9. **Personas datu aizsardzība**
   1. Ja Līguma un ar to saistīto pienākumu izpildes gaitā Pušu rīcībā nonāk informācija, kas saistīta ar konkrētām fiziskām personām vai šādu informāciju PASŪTĪTĀJS uzdevis Izpildītājam vākt Līguma izpildes gaitā, turpmāk tekstā – Personas dati, Puses apņemas:
      1. Personas datus izmantot tikai Līgumā noteikto pienākumu pildīšanai un mērķu sasniegšanai;
      2. ieviest tehniskās un organizatoriskās prasības un pasākumus, kas nepieciešami Personas datu apstrādes drošībai un pārskatīt esošās prasības atbilstoši Personas datu apstrādes veidam, ilgumam un citiem aspektiem, lai nodrošinātu Personas datu pieejamību, integritāti, konfidencialitāti un noturību;
      3. iekļaut līgumos vai citos saistošos dokumentos ar savām nodarbinātajām personām saņemtās informācijas un Personas datu konfidencialitātes nodrošināšanas pienākumu, nosakot Līguma izpildē nodarbināto pienākumu bez atsevišķas atļaujas vai pilnvarojuma neapstrādāt, neizmantot un neizpaust apstrādājamos Personas datus, kā arī nodrošināt konfidencialitātes prasību ievērošanas uzraudzību;
      4. bez otras Puses rakstveida piekrišanas Personas datus trešajām personām izpaust tikai normatīvajos aktos noteiktajos gadījumos. Jebkurā gadījumā par Personas datu nodošanu trešajai personai Puses informē viens otru. Puses apņemas sadarboties, ja informāciju par Personas datu apstrādi ir pieprasījušas uzraudzības iestādes vai datu subjekts;
      5. nekavējoties pēc jebkura Personas datu aizsardzības pārkāpuma konstatēšanas attiecībā uz otras Puses nodoto Personas datu apstrādi, informēt par to Līgumā norādīto otras Puses atbildīgo personu.
   2. Pēc Līguma termiņa beigām IZPILDĪTĀJS savās sistēmās dzēš tam nodotos Personas datus vai, ja tam ir tiesisks pamats, uzglabā tos tikai normatīvajos aktos paredzēto laika periodu.
   3. Puses ievēro spēkā esošās prasības Personas datu nodošanai uz trešajām valstīm.
10. **Citi noteikumi**

10.1.Kontaktpersona no PASŪTĪTĀJA puses:

* + 1. \_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_\_\_, e-pasta adrese\_\_\_\_\_\_\_\_\_\_\_\_\_\_\_\_\_\_;
    2. \_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_\_\_, e-pasta adrese\_\_\_\_\_\_\_\_\_\_\_\_\_\_\_\_\_\_.
  1. Kontaktpersona no IZPILDĪTĀJA puses:
     1. \_\_\_\_\_\_\_\_\_\_\_\_\_\_, tālr.\_\_\_\_\_\_\_\_\_\_\_\_\_\_, e-pasta \_\_\_\_\_\_\_\_\_\_\_\_\_\_\_\_ ;
     2. \_\_\_\_\_\_\_\_\_\_\_\_\_\_, tālr.\_\_\_\_\_\_\_\_\_\_\_\_\_\_, e-pasta \_\_\_\_\_\_\_\_\_\_\_\_\_\_\_\_ ;
  2. Pušu kontaktpersonas ir atbildīgas par:
     1. Līguma izpildes uzraudzīšanu, pieņemšanas - nodošanas akta noformēšanu, iesniegšanu un parakstīšanu atbilstoši šā Līguma prasībām;
     2. savlaicīgu rēķinu iesniegšanu un pieņemšanu, apstiprināšanu un nodošanu apmaksai;
     3. risināt organizatoriskos jautājumus, kas saistīti ar Līguma izpildi.
  3. Visas pretenzijas un strīdi, kas var rasties Līguma izpildes laikā, tiek risināti pārrunu ceļā Pusēm vienojoties. Ja vienošanās netiek panākta, strīds tiek izšķirts Latvijas Republikas tiesā normatīvajos aktos noteiktajā kārtībā.
  4. Jebkuras izmaiņas vai papildinājumi Līgumā jānoformē rakstiski, Pusēm tos parakstot. Šādas izmaiņas un papildinājumi ar to parakstīšanas brīdi kļūst par Līguma neatņemamu sastāvdaļu.
  5. Ir pieļaujami tikai Līguma nebūtiski grozījumi. Būtiskus grozījumus drīkst izdarīt, ievērojot Publisko iepirkumu likuma 61. panta nosacījumus.
  6. Visi Līguma grozījumi spēkā ir tad, ja tie ir noformēti rakstiski un ir abu PUŠU parakstīti.
  7. Šī Līguma visi grozījumi un pielikumi ir neatņemama šī Līguma sastāvdaļa.
  8. Gadījumos, kas nav paredzēti Līgumā, Puses rīkojas saskaņā ar spēkā esošajiem normatīvajiem aktiem publisko iepirkumu jomā.
  9. Ja kādi no Līguma noteikumiem zaudē juridisko spēku, tas nerada pārējo noteikumu spēkā neesamību. Šādus spēkā neesošus noteikumus aizstāj ar citiem Līguma mērķim un saturam atbilstošiem noteikumiem.
  10. Puses paziņo viena otrai par Pušu kontaktpersonu maiņu, juridiskā statusa, juridiskās vai korespondences adreses un bankas rekvizītu maiņu, tās reorganizāciju 5 (piecu) darbdienu laikā, nosūtot ierakstītu paziņojumu, kas kļūst par Līguma neatņemamu sastāvdaļu.
  11. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam.
  12. Nevienai no Pusēm nav tiesību nodot savas Līgumā noteiktās tiesības un pienākumus trešajai personai bez otras Puses rakstiskas piekrišanas.
  13. Jebkura rakstiska informācija Līguma sakarā (tai skaitā elektroniskā veidā) ir saistoša abām Pusēm un nepieciešamības gadījumā var kalpot par pierādījumiem,  
      ja Puse, kura nosūtījusi informāciju, ir saņēmusi apstiprinājumu no otras Puses par informācijas saņemšanu.
  14. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku rupjas neuzmanības vai ļaunā nolūkā izdarīto darbību rezultātā.
  15. Šis Līgums ir sastādīts latviešu valodā 2 (divos) eksemplāros, ar vienādu juridisku spēku, pa vienam eksemplāram katrai PUSEI/ un parakstīts ar drošu elektronisko parakstu;
  16. Līguma Pielikumi:
      1. Pielikums Nr.1 – Iestāžu saraksts;
      2. Pielikums Nr. 2 – Tehniskā specifikācija;
      3. Pielikums Nr. 3 – Finanšu piedāvājums

**11.PUŠU REKVIZĪTI UN PARAKSTI**

|  |  |
| --- | --- |
| **PASŪTĪTĀJS** | **IZPILDĪTĀJS** |
| **Daugavpils pilsētas Izglītības pārvalde**  Saules iela 7, Daugavpils  Reģ.Nr.90009737220 | **Nosaukums**  Adrese  Reģ. Nr.  Banka  Kods:  Konts |
|  |  |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  / / | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **/ /** |